Германия затваря границите си за сезонни работници | manager.bg
 19:20, 25.03.2020г
Вътрешното министерство на Германия забранява влизането в страната на сезонни работници с цел да се спре разпространението на коронавируса. От днес 17 часа местно време (18 часа българско време) те ще бъдат спирани на германската граница. Разпоредбата се отнася за работници, идващи от страни извън ЕС, Великобритания, страни от Евросъюза като България и Румъния, които не са част от Шенгенската зона, както и от Полша и Австрия, които временно върнаха граничния си контрол, информира БТА.
„Местните стопанства са подготвени да приложат всички мерки за хигиена, за да предотвратят заразяването с Ковид-19. Забраната за сезонните работници от чужбина трябва да бъде възможно най-кратка. Фермите за плодове и зеленчуци, както и лозарските стопанства спешно имат нужда от още работна ръка“, обясни Йоахим Руквид.
Годишно в германското селско стопанство работят близо 300 000 сезонни работници, които идват предимно от Източна Европа. В момента много ферми изпитват недостиг на работници. Германското министерство на селското стопанство създаде интернет портали, които да свързват фермите с хора, които искат да работят на полето.
Бизнес  101
Испания повтаря съдбата на Италия, изпревари Китай по смъртни случаи от COVID-19
Свят  2645
Франция пуска първия в Европа високоскоростен медицински влак за болни от COVID-19
Свят  911
22 нови случая на коронавирус у нас днес. Най-много са в София
COVID-19  3417
Карантината в Ухан приключи днес
 12:44, 08.04.2020г